open-index/open-wikipedia-markdown huggingface dataset:
L’Espérance (A756)

**L’Espérance** (runkonumero A756) on Ranskan laivaston merentutkimusalus.

## Valmistus
Boulognelainen Pêche et Froid tilasi aluksen Puolasta Gdanskin telakalta syvänmeren kalastualuksena *Jacques Coeur*. Se laskettiin vesille 1962. Ranskan laivasto osti aluksen syyskuussa 1968. Se liitettiin mittavien muutostöiden jälkeen laivastoon nimellä 25. syyskuuta 1969.

## Palvelus
Aluksen kotisatamana oli Brest. Se kuului Atlantin vedentutkimusosastoon (), kunnes se siirrettiin 1995 Atlantin merentutkimusosastoon (). Alus poistettiin palveluksesta 27. syyskuuta 2000, jolloin se oli 32 palvelusvuoden aikana matkannut noin 650&nbsp;000 merimailia.

## Lähteet
Alppihiihto talviolympialaisissa 2026 – naisten pujottelu

Alppihiihdon naisten pujottelun kilpailu talviolympialaisissa 2026 järjestettiin 18. helmikuuta 2026.

## Tulokset
Kilpailun ensimmäinen kierros alkoi klo 10.00 ja toinen kierros klo 13.30 paikallista aikaa (UTC+1).

## Lähteet
Isoksabeeni

**Isoksabeeni** (C18H24N2O4) on oksatsolijohdannaisiin kuuluva aromaattinen orgaaninen yhdiste. Yhdistettä voidaan käyttää maataloudessa rikkaruohomyrkkynä.

## Ominaisuudet, valmistus ja käyttö
Huoneenlämpötilassa isoksabeeni on väritöntä tai kellertävää kiteistä aineitta. Yhdiste on lähes täysin veteen liukenematonta, mutta liukenee hyvin esimerkiksi metanoliin, etyyliasetaattiin, asetoniin ja asetonitriiliin. Isoksabeeni tehoaa useisiin rikkakasveihin. Sen herbisidiset ominaisuudet perustuvat selluloosan biosynteesin estoon, mikä vaikeuttaa kasvien juurien, varsien ja siementen kehittymistä.

Isoksabeenin synteesin ensimmäisessä vaiheessa metyyli-2-etyylibutanoaatti reagoi metylointireaktiolla jodimetaanin kanssa. Seuraava vaihe on kondensaatioreaktio emäksisissä oloissa asetonitriilin kanssa ja tuotteena muodostuu β-ketonitriili. Tämä β-ketonitriili reagoi hydroksyyliamiinin kanssa amino-oksatsoliksi. Viimeinen vaihe on reaktio 2,6-dimetoksibentsoyylikloridin kanssa.

Isoksabeeniä käytetään rikkaruohomyrkkynä muun muassa viljapelloilla, viinitarhoilla, nurmilla, koristekasviviljelmillä ja tienvarsilla. Aine on hyväksytty käytettäväksi esimerkiksi Euroopan unionin alueella, Yhdysvalloissa, Kanadassa ja Australiassa.

## Lähteet
Ampumahiihto talviolympialaisissa 2026 – naisten viesti

Ampumahiihdon naisten viesti talviolympialaisissa 2026 järjestettiin 18. helmikuuta 2026 Südtirol Arenalla Anterselvassa Italiassa.

## Tulokset
Kilpailu alkoi klo 14.45.

## Lähteet
Ullanlinnan laivaveistämö

**Ullanlinnan laivaveistämö** oli nykyisen Olympiaterminaalin paikalla Helsingin Eteläsatamassa vuosina 1759–1938 toiminut telakka. Sen perustajiin kuului kauppias Johan Sederholm, vaikkakin omistaja vaihtui useasti. Telakasta yrityksenä on käytetty myös nimityksiä Ullanlinnan Varviyhtiö, Ulriikkaporin telakkayhtiö, Ulriikkaporin laivatelakkayhtiö, Helsingin telakkayhtiö ja Helsingfors
varfs- & fabriksaktiebolag. 

Laivaveistämö oli 1800-luvun lopulle asti Helsingin merkittävimpiä teollisuuslaitoksia. Telakalla korjattiin ja huollettiin huomattava määrä aluksia, ja sillä oli suuri merkitys Helsingin liiketoiminnalle. Sitä on luonnehdittu myös Helsingin pitkäikäisimmäksi teollisuuslaitokseksi. Telakan ympärille syntyi työläisten hökkelikylä, joka oli 1870-luvulla yksi kaupungin tiheimmin asuttuja alueita.

Suunnitelmat telakka-alueen kehittämisestä muuhun
käyttöön käynnistyivät 1910-luvun alussa. Vuonna 1937 tontista päätettiin tehdä jatke Makasiinilaiturille. Toinen maailmansota kuitenkin keskeytti hankkeen, ja sodan jälkeen suunnitelmia muutettiin, kun kesäolympialaisia 1952 varten tarvittiin uusi matkustajaterminaali. Helsingin Meriasema, sittemmin Olympiaterminaali, avattiin 16. heinäkuuta 1952 juuri ennen olympiakisoja.

## Katso myös
* Hietalahden telakka, Hietalahdessa sijaitseva Helsingin viimeinen toimiva telakka
* Katajanokan telakka, Valmetin telakka, joka lakkautettiin 1970-luvulla
* Suomenlinnan telakka, Susisaaressa sijaitseva kuivatelakka 

## Lähteet
* 

### Viitteet

## Aiheesta muualla

* Vuoden 1932 ilmakuva telakka-alueesta Helsingin karttapalvelussa
René Schützenberger

**René- Paul Schützenberger** (29. heinäkuuta 1860 Mulhouse - 31. joulukuuta 1916 Pariisi) oli ranskalainen, tyyliltään postimpressionistinen taidemaalari. Hän maalasi maisemia, alastontutkielmia ja laatukuvia.
## Elämäkertaa
Schützenberger syntyi elsassilaiseen olutpanimosukuun. Hänen isänsä oli omana aikanaan kuuluisa kemisti Paul Schützenberger. Taidetta Schützenberger opiskeli Pariisissa yksityisessä Académie Julianissa. Hänen opettajanaan oli Jean-Paul Laurens. 

Ensimmäiset näyttelynsä Schützenberger piti Salon des artistes françaisessa vuonna 1891. Vuoden 1897 salongista hänelle myönnettiin kunniamaininta, kuten myös vuoden 1900 Pariisin maailmannäyttelystä. Vuodesta 1902 alkaen hänen töitään oli mukana Salon des Independants`n näyttelyissä ja vuodesta 1907 alkaen Societe Nationale des Beaux-Artissa. 1900-luvun alussa hänen piirrostyylinsä otti selviä vaikkutteita taiteilijaryhmä Les Nabikselta, jonka tyyli alkoi siirtyä impressionismista abstraktimpaan suuntaan.  

Vuosien 1912- 1915 välillä Schützenberger otti osaa taiteilijaryhmä "Cent Artistes" näyttelyihin Henri Manuelin galleriassa. Schützenbergerin retrospektiivinen näyttely pidettiin vuonna 1926. Näyttelyssä oli myös muiden aikalaistaiteilijoiden, kuten Paul Cézannen, Vincent van Goghin ja Georges Seurat´n töitä. 

Schützenberger solmi vuonna 1891 avioliiton  Andrée-Marie Bouland´n kanssa. Vaimo oli taidekriitikko ja käytti työssään nimimerkkiä Andrée Myra. 
## Lähteet

## Aiheesta muualla
* https://www.mutualart.com/Artist/Paul-Rene-Schutzenberger/1CFD71AA2B2992D4/Artworks
Amiral Charner (A6)

**Amiral Charner** (runkonumero A6) oli Ranskan merivoimien Bougainville-luokan sluuppi toisessa maailmansodassa.

## Valmistus

Alus tilattiin Bordeaux’sta Ateliers et Chantiers de Sud-Ouestilta, missä köli laskettiin 27. toukokuuta 1931. Alus laskettiin vesille 1. lokakuuta 1932 ja otettiin palvelukseen 20. huhtikuuta 1934.

## Palvelus
Kaukoidän tilanteen kiristyttyä alus liitettiin *[[Rigault de Genouilly (A5)|Rigault de Genouillyn]]* kanssa Division Navale de l’Extrême Orientiin (DNEO). Alus teki lukuisia vierailuja Australian satamiin. Se muun muassa saapui 4. marraskuuta 1934 Melbourneen ja muina kohteina olivat Darwin, Fremantle, Albany ja Adelaide. Alus vieraili vielä Sydneyssä ennen kuin se jatkoi palveluspaikalleen Saigoniin. Alus osallistui 17. tammikuuta 1941 *[[Dumont d’Urville (A2)|Dumont d’Urvillen]]* kanssa Ko Changin taisteluun.

Aluksen miehistö upotti 10. maaliskuuta 1945 aluksensa Mytho-jokeen estääkseen sen joutumisen japanilaisten käsiin.

## Lähteet
*
*
*
*

### Viitteet
Karoline Offigstad Knotten

**Karoline Offigstad Knotten** (s. 6. tammikuuta 1995 Tromssa) on norjalainen ampumahiihtäjä. Hän on viestin olympia- ja MM-mitalisti.

Knotten kuului Pekingin olympialaisissa 2022 neljänneksi sijoittuneeseen Norjan viestijoukkueeseen. Nové Měston MM-kilpailuissa 2024 hän hiihti kolmannen osuuden hopeaa saaneessa Norjan sekaviestijoukkueessa. Lenzerheiden MM-kilpailuissa 2025 hän vei naisten viestissä avausosuutta Norjan hopeajoukkueessa. Milanon ja Cortinan olympialaisissa 2026 hän hiihti kolmannen osuuden Norjan pronssijoukkueessa naisten viestissä. Yhteislähtökilpailussa hän sijoittui kahdeksanneksi, pikakilpailussa 14:nneksi ja takaa-ajossa 15:nneksi.

Knotten kilpaili maailmancupissa ensimmäisen kerran Pokljukassa kaudella 2018–2019. Ensimmäiset maailmancupin pisteensä hän sai oltuaan samalla kaudella 28:s Oberhofin takaa-ajokilpailussa. Ensimmäisen palkintosijansa hän saavutti oltuaan kolmas Kontiolahden pikakilpailussa kaudella 2020–2021. Aiemmin hän ei ollut sijoittunut maailmancupissa kymmenen parhaan joukkoon. Hän sijoittui kaudella 2021–2022 kolmanneksi Otepään pikakilpailussa. Kaudella 2023–2024 hän oli pikakilpailussa toinen Östersundissa. Maailmancupin kokonaiskilpailussa hän sijoittui yhdeksänneksi. Kaudella 2024–2025 hän sijoittui kolmanneksi Hochfilzenin pikakilpailussa.

## Lähteet
Eila Lappalainen

**Eila Helena Lappalainen** (s. 8. toukokuuta 1931 Turku) on suomalainen ohjaaja. Hän työskenteli pitkään Tampereen Teatterissa.

## Elämä ja ura
Eila Lappalaisen vanhemmat olivat vaatturimestari Matti Lappalainen ja Irja Luoto. Hän valmistui ylioppilaaksi 1950, opiskeli kirjastoalaa, ja päätyi Suomen teatterikouluun 1957–1960. Hän toimi apulaisjohtajana Joensuun kaupunginteatterissa 1960–1963, sen jälkeen ohjaajana Lahden kaupunginteatterissa 1963–1965 ja Tampereen Teatterissa alkaen 1965.

Lappalaisen ohjauksia olivat muun muassa *Tatuoitu ruusu*, *[[Sylvi (näytelmä)|Sylvi]]*, *Kaksi sisarta*, *[[Miten äkäpussi kesytetään]]*, *Tirkistysluukku*, *Täällä Pohjantähden alla II*, *Pikkuporvareita*, *Mestaruuskausi* ja *Ihan pimeetä*, jonka hän ohjasi Tampereen Teatteriin 2003.

Lappalaisen rooleja olivat esimerkiksi Heta (*[[Niskavuoren nuori emäntä]]*) ja Constance (*Juurakon Hulda*).

## Lähteet
*
*
*
*

### Viitteet
Naarassarjat

**Naarassarjat** on vuosien 1992 ja 1993 välillä ilmestynyt Suomen ensimmäinen kokonaan naisten tekemä sarjakuvalehti. Lehden oli alunperin tarkoitus ilmestyä vain yhtenä antologiana, mutta avoimeen kutsuun vastanneiden sarjakuvantekijöiden suuresta määrästä johtuen lehteä ilmestyi loppujenlopuksi yhteensä seitsemän numeroa. 

## Vastaanotto
Ensimmäinen *Naarassarjojen* painos (1000 kpl) möi loppuun. *Naarassarjojen* ensimmäinen numero oli myös vuonna 1992 Akateemisen kirjakaupan myydyin suomalainen sarjakuvalehti. 

## Tekijät
*Naarassarjoissa* ovat julkaisseet monet nykyhetken suomalaisen sarjakuvan isot nimet, kuten Kati Kovács, Katja Tukiainen ja (kenties enemmän kaunokirjallisista julkaisuistaan tunnettu) Rosa Liksom. *Naarassarjat* -lehden perusti Johanna “Roju” Rojola. Alusta asti lehden toimittamisessa oli kuitenkin mukana muitakin, kuten Johanna Sinisalo, Leena Peltonen, Kata Koskivaara, Katja Tukiainen, Ursula Haarla ja paljon muita. Johanna Rojola päätoimitti ensimmäiset kolme lehteä jonka jälkeen Kata Koskivaara jatkoi lehteä vielä muutaman numeron verran.  Lehden julkaiseminen loppui taloudellisiin vaikeuksiin. Lehden perintöä jatkoi nettijulkaisu *[[nettinarttu]]* vuosina 2004–2009. Myös feminististen sarjakuvalehden *[[Irtoparta|Irtoparran]]* voidaan nähdä jatkaneen *Naarassarjojen* perinnettä.

## Lähtökohdat
Idea kokonaan naisten tekemään (perustamaan, toimittamaan ja julkaisemaan) lehteen on lehden Rojolan mukaan lähtenyt ulkomaisista julkaisuista, kuten amerikkalaisesta *[[Wimmen’s Comix]]<nowiki/>ista*. 1980-luvulla suomalainen sarjakuvakenttä oli todella miesvaltainen. Suurin osa kotimaisista sarjakuvalehdistä olivat miesten tekemiä ja julkaisemia. Tästä tilanteesta nousi tarve julkaisualustalle, jossa naiset pääsisivät ääneen. Monille tekijöille *Naarassarjat* oli tärkeä ja ainut paikka julkaista sarjakuviaan. Vaikka nais-sarjakuvan käsite, ja siten *Naarassarjat* -lehden nimi, nykylukijan korvaan kuulostaa vanahanaikaiselta, oli nais- sarjakuvan käsitteelle 1980-1990 luvuilla tarve naistekijöiden yleistyessä suomalaisella sarjakuvakentällä. Nykyään suomen sarjakuvakentällä on suhteellisen tasainen sukupuolijakauma. 

Vuonna 2025 *Naarassarjat* -lehdet on julkaistu Zum Teufel kustantamon toimesta kokoelmateoksena, joka sisältää kaikkien *Naarassarjat* julkaisujen näköispainokset.

## Lähteet
Alsfeld

**Alsfeld** on kaupunki Hessenin osavaltiossa Saksassa. Sillä on edustava vanhakaupunki.

## Maantiede
Alsfeldin etäisyys Frankfurt am Mainista on 81 kilometriä pohjoiskoilliseen.

## Historia
”Kurze Hessen” -kauppareitin varrella sijaitseva Alsfeld oli myöhäiskeskiaikana yksi 30 suurimmasta Pyhän saksalais-roomalaisen keisarikunnan kaupungeista. Oma rahapaja Alsfeldissa oli 1100-luvulta alkaen ja kaupunkioikeudet se sai 1222. Kaupunginmuuri rakennettiin 1300-luvulla. Vuonna 1635 rutto vaati yli 550 alsfeldilaisen hengen ja ajanjakso oli ylipäätään levotonta. Vuonna 1648 asukasluku oli puolittunut 1&nbsp;120 henkeen. Alsfeld nousi kunnolla vasta 1800-luvulla: se sai rautatieyhteyden 1870 ja koki teollistumisen. Moottoritieyhteys 1938 ja teollisen kehityksen jatkuminen edistivät nousua. Historiallinen keskusta on säilynyt Alsfeldin keskipisteenä.

Alsfeld julistettiin eurooppalaiseksi Modellstadt- eli mallikaupungiksi 1975, jonka yhteydessä useat sen ristikkotaloista kunnostettiin. Kaupungin vanhaa arkkitehtuuria edustaa myös kirkko Walpurgiskirche 1200-luvulta.

## Talous ja liikenne
Bell Equipment on erikoistunut nivelkippiautojen rakentamiseen. Ceka Büromöbelwerke valmistaa toimistokalusteita ja työpaikkajärjestelmiä. Textilservice Jöckelin erikoisalaa on sairaaloiden tekstiilien hoito. Alsfeldin rautatieasema, Bahnhof Alsfeld (Oberhess) toimii osuuksilla Gießen–Fulda ja Niederaula–Alsfeld. Moottoritie Bundesautobahn 5 kulkee Alsfeldin halki.

## Lähteet

## Aiheesta muualla
*Alsfeld, Hessen, Saksa — Sunrise, Sunset, and Daylength
Tikkun olam

**Tikkun olam** (, ”maailman korjaaminen”) on teologinen käsite, joka juontaa juurensa luriaaniseen kabbalaan, 1500-luvun juutalaiseen mystiseen perinteeseen, jonka kehitti Isaac Luria. Sen mukaan luomisen alkuvaiheessa tapahtuneen ”astioiden särkymisen” (shevirat ha-kelim) seurauksena jumalalliset kipinät hajaantuivat maailmaan. Nämä kipinät voidaan vapauttaa ja palauttaa alkulähteeseensä ihmisen suorittaman 613 käskyn kautta. Näin ihminen osallistuu kosmiseen korjaamiseen ja luomakunnan lopulliseen lunastukseen.

Tässä kehyksessä prosessi nostaa aineelliseen maailmaan vangittua sirpaloitunutta pyhyyttä ja kohdistaa inhimillisen toiminnan Jumalan tahdon mukaiseksi eksistentiaalisten murtumien parantamiseksi, ei pelkästään maallisten epäkohtien korjaamiseksi. Aiemmissa rabbinistisissa teksteissä, kuten Mišnassa termiä *tikkun olam* käytettiin käytännöllisessä merkityksessä perustelemaan lakiin liittyviä säädöksiä, jotka vakauttivat juutalaista yhteisöä roomalaisen vainon aikana. Esimerkkejä ovat säännöt avioerokirjoista tai velanperinnästä yhteisöllisen rauhan säilyttämiseksi, ilman myöhempiä mystisiä ulottuvuuksia.

Lurian innovaatio, joka levisi hänen oppilaansa Hayyim Vitalin kirjoitusten kautta, muutti käsitteen metafyysiseksi velvoitteeksi, joka on keskeinen hasidismissa ja laajemmassa kabbalistisessa ajattelussa. Korostus oli rituaalisessa noudattamisessa eikä sosiaalipoliittisessa uudistuksessa korjaamisen keinona.

1900-luvulla, erityisesti ei-ortodoksisissa amerikkalaisissa juutalaisliikkeissä, tikkun olam kehittyi iskulauseeksi maalliselle sosiaaliselle oikeudenmukaisuudelle. Aktivismi köyhyyttä, kansalaisoikeuksia ja ympäristökysymyksiä kohtaan tulkittiin juutalaiseksi eettiseksi velvoitteeksi. Tutkijat kuitenkin huomauttavat, että tämä käyttö irrottaa käsitteen usein sen halakhisista ja teosofisista juuristaan ja toimii pikemminkin kulttuurisena idiomina progressiivisten arvojen yhdistämiseksi juutalaiseen identiteettiin.

Tämä uudelleentulkinta on herättänyt kritiikkiä semanttisen siirtymän vuoksi. Perinteiset äänet väittävät, että se laimentaa pakollista Tooran noudattamista valinnaiseksi universalismiksi ja saattaa asettaa juutalaisuuden ohimenevien ideologioiden rinnalle ikuisten liiton velvoitteiden sijaan.

## Lähteet
World Union for Progressive Judaism

**World Union for Progressive Judaism** (lyh. **WUPJ**) on kansainvälinen kattojärjestö, joka yhdistää reformoitujen, liberaalien, progressiivisten ja rekonstruktionististen juutalaisten yhteisöt yli 60 maassa. Se toimii näiden liikkeiden maailmanlaajuisena keskuksena ja edistää niiden kehitystä globaalisti. Yhdistyneet Kansakunnat on myöntänyt WUPJ:lle neuvoa-antavan aseman kansalaisjärjestönä.

Järjestö perustettiin Lontoossa vuonna 1926. Kunnia-sihteerinä toimi Lily Montagu ja ensimmäisenä presidenttinä Claude Montefiore. Ensimmäinen kansainvälinen kokous pidettiin Berliinissä vuonna 1928. Hallinnolliset toimistot siirrettiin New Yorkiin vuonna 1960 ja päämaja Jerusalemiin vuonna 1973. Vuonna 1955 se perusti Pariisiin kansainvälisen keskuksen rabbien koulutusta varten, ja joka toinen vuosi se järjestää kansainvälisen konferenssin ennalta määrätystä aiheesta.

Vuosikymmenten aikana WUPJ on tukenut progressiivisen juutalaisuuden uudelleensyntymistä ja kasvua alueilla kuten Latinalaisessa Amerikassa, Etelä-Afrikassa, Espanjassa, Singaporessa sekä entisessä Neuvostoliitossa. Vuoteen 1983 mennessä se oli auttanut perustamaan yli 40 seurakuntaa näillä alueilla. Keskeisiin aloitteisiin kuuluvat globaalin nuorisoliikkeen Netzer Olamin perustaminen vuonna 1979 sekä nuorten aikuisten Tamar-ohjelman liittäminen toimintaan vuonna 1997. Vuonna 1976 WUPJ solmi yhteydet Maailman sionistijärjestöön ja juutalaistoimistoon vahvistaakseen institutionaalisia siteitä.

Järjestön tehtävä korostaa Israelin asemaa juutalaisen identiteetin hengellisenä ja kansallisena keskuksena. Samalla se tukee yhteisöjä, instituutioita ja yksilöitä varmistaakseen juutalaisuuden jatkuvuuden ja tikkun olam -periaatteen (maailman korjaaminen) toteutumisen. Tämä tapahtuu innovatiivisten alustojen kautta, jotka edistävät progressiivisia arvoja sekä maallikko- ja nuorisojohtajuuden kehittämistä maailmanlaajuisesti.

## Lähteet
Camille Bened

**Camille Bened** (s. 6. syyskuuta 2000 Évian-les-Bains, Haute-Savoie) on ranskalainen ampumahiihtäjä. Milanon ja Cortinan olympialaisissa 2026 hän voitti kultaa naisten viestijoukkueessa.

Bened voitti nuorten maailmanmestaruuden normaalimatkalla vuonna 2021 sekä viestissä vuosina 2018, 2019, 2020 ja 2021. Hän voitti nuorten Euroopan-mestaruuden normaalimatkalla ja pikakilpailussa 2019. Aikuisten sarjassa hän saavutti EM-hopeaa sekaviestissä vuonna 2024 ja naisten viestissä 2025. Milanon ja Cortinan olympialaisissa 2026 hän hiihti avausosuuden kultaa voittaneessa Ranskan viestijoukkueessa. Normaalimatkalla hän sijoittui kuudenneksi.

Bened kilpaili maailmancupissa ensimmäisen kerran Oslon pikakilpailussa kaudella 2024–2025. Hän sai heti maailmancupin pisteitä oltuaan kolmastoista. Ensimmäisen palkintosijansa hän saavutti oltuaan kolmas Östersundin normaalimatkalla kaudella 2025–2026. Hän oli samalla kaudella kolmas Ruhpoldingin takaa-ajokilpailussa. Maailmancupin kokonaiskilpailussa hän sijoittui kymmenenneksi.

## Lähteet
Rabbiininen juutalaisuus

**Rabbiininen juutalaisuus** on normatiivinen juutalaisuuden muoto, joka kehittyi Jerusalemin temppelin tuhon jälkeen vuonna 70 jKr. Se sai alkunsa farisealaisten rabbien työstä ja perustui *[[Talmud]]in* laki- ja kommentaariikirjallisuuteen. Rabbiininen juutalaisuus loi jumalanpalveluksen muodon ja elämänkurin, jota juutalaiset ovat noudattaneet maailmanlaajuisesti aina nykyaikaan asti. Keskeisiä tekstejä ovat *[[Mišna]]* ja *Talmud*.

Rabbiinisen perinteen mukaan *Suullinen [[Toora]]*, joka sisältää lakeja, selityksiä ja säädöksiä, välitettiin Moosekselle Siinain vuorella yhdessä *Kirjoitetun Tooran* kanssa ja säilytettiin suullisesti, kunnes se kodifioitiin. Tämä kehys mahdollisti juutalaisuuden sopeutumisen temppelikeskeisestä uhrijumalanpalveluksesta hajautettuun käytäntöön, jossa painopiste on *Tooran* opiskelussa, rukouksessa, synagogajumalanpalveluksessa ja halakhan noudattamisessa. Näin varmistettiin jatkuvuus diasporan ja maanpaon oloissa.

Ratkaiseva siirtymä tapahtui rabbi Yochanan ben Zakkain ansiosta. Hän perusti akatemian Javneen paettuaan Jerusalemin piirityksestä. Näin juutalainen johtajuus siirtyi papeilta ja kuninkailta tutkija-rabeille, jotka keskittyivät lain ja etiikan tulkintaan. Vuosisatojen kuluessa rabbiininen kirjallisuus laajentui *Mišnalla* (rabbi Juuda Hannasin kokoama suullisten lakien kokoelma n. 200 jKr.) sekä *[[Gemara]]lla* (dialektisia analyyseja, jotka muodostivat Palestiinan Talmudin, n. 400 jKr.) sekä vielä arvovaltaisemmalla *Babylonian Talmudilla* (n. 500 jKr.)

Nämä teokset yhdistävät halakhan (sitovan lain) ja aggadan (kerronnan ja teologian), käsitellen käskyjen käytännön soveltamista samalla kun ne ylläpitävät jatkuvaa keskustelua ja sopeutumista.

Rabbiinisen juutalaisuuden keskeinen saavutus on juutalaisen identiteetin säilyttäminen tiukan tekstintutkimuksen ja yhteisöllisen kurin kautta. Se selvisi toisen temppelin ajan kilpailevista lahkoista kuten saddukeuksista ja essealaisista, vaikka kohtasikin haasteita esim. karaiiteilta, jotka hylkäsivät *Suullisen Tooran* auktoriteetin.

## Lähteet
Ro Khanna

**Ro Khanna** (s. 13. syyskuuta 1976 Philadelphia, Pennsylvania) on yhdysvaltalainen demokraattipoliitikko, joka on edustanut Kalifornian 17. vaalipiiriä Yhdysvaltain edustajainhuoneessa vuodesta 2017. Vaalipiiri on teknologiateollisuuden ydinaluetta, jossa sijaitsee muun muassa Piilaakso. Tullessaan valituksi hän voitti kongressiedustaja Mike Hondan, joka oli toiminut edustajainhuoneessa kahdeksan kautta vuodesta 2001. Edellisissä vuoden 2014 vaaleissa Khanna hävisi Hondalle niukasti, vaikka oli saanut tukea teknologiafirmojen johtajilta Marissa Mayerilta, Eric Schmidtilta ja Sheryl Sandbergilta.

Taustaltaan Khanna on amerikanintialainen. Hänen isoisänsä äidinpuolelta Amarnath Vidyalankar oli Intian itsenäisyysliikkeen aktivisti. Khanna on valmistunut lakimieheksi Yalen yliopistossa. Hänellä on myös taloustieteen kandidaatintutkinto Chicagon yliopistosta. Hän työskenteli Yhdysvaltain kauppaministeriössä vuosina 2009–2011 edistämässä vientiä, minkä jälkeen hän siirtyi työskentelemään Piilaaksossa toimiville lakifirmoille.

Khanna oli mukana Bernie Sandersin presidentinvaalikampanjassa vuonna 2020. Yhdysvaltain presidentinvaalien 2024 edellä Sandersin kampanjan taustavaikuttajat suosittelivat häntä asettumaan ehdolle, jos Biden ei hakisi toista kautta. Hän kieltäytyi ja ilmaisi tukevansa Bideniä.

Khanna laati vuonna 2025 lain, joka pakotti seksuaalirikolliseen Jeffrey Epsteiniin liittyvien asiakirjojen julkaisun. Laki hyväksyttiin äänin 427–1. Hän hankki lakialoitteelle tuen useilta republikaaneilta kuten Thomas Massielta ja Marjorie Taylor Greeneltä.

## Lähteet
Tyreoliberiini

**Tyreoliberiini** tai **tyroliberiini** (engl. *thyrotropin-releasing hormone, TRH*) on hypotalamuksen erittämä hormoni, joka lisää tyreotropiinin (engl. *thyroid-stimulating hormone, TSH*) eritystä aivolisäkkeen etulohkosta ja osallistuu täten kilpirauhasen toiminnan säätelyyn.

## Rakenne
TRH on rakenteeltaan tripeptidi (pGlu-His-Pro-NH2). Sitä koodaava geeni sijaitsee kromosomissa 3. Geenin luennassa muodostuu ensin esimuoto (preproTRH), josta pilkotaan ja muokataan valmis TRH.

Valmiin TRH:n puoliintumisaika elimistössä on vain 4-5 minuuttia, sillä se hajotetaan nopeasti. 

## Toiminta
Hypotalamuksen paraventrikulaarisen tumakkeen hermosolujen tuottama TRH kulkeutuu aivolisäkkeen etulohkoon porttilaskimoita pitkin. TRH sitoutuu aivolisäkkeen TSH:ta erittävien solujen (engl. *thyrotroph*) pinnalla oleviin TRH-reseptoreihin, mikä lisää TSH:n tuotantoa ja eritystä.

TRH saattaa lisätä myös prolaktiinin eritystä.

## Säätely
Kilpirauhashormonit tyroksiini (T4) ja trijodityroniini (T3) säätelevät TRH:n ja TSH:n eritystä negatiivisen palautesäätelyn kautta: korkeat vapaiden kilpirauhashormonien tasot verenkierrossa vähentävät TRH:n ja TSH:n eritystä, kun taas kilpirauhashormonitasojen ollessa matalat TRH:n ja TSH:n eritys lisääntyy.

## Lähteet
Tarique Rahman

**Tarique Rahman** (; s. 20. marraskuuta 1965 Dhaka) on bangladeshilainen nationalistipuolue BNP:n poliitikko, joka on toiminut maansa pääministerinä helmikuusta 2026. Rahmanin äiti oli entinen pääministeri Khaleda Zia ja isä salamurhattu presidentti Ziaur Rahman.

Rahman opiskeli kansainvälisiä suhteita Dhakan yliopistossa, mutta lopetti opinnot kesken ja työskenteli tekstiili- ja maatalousyrittäjänä. Vuonna 2008 hän lähti maanpakoon Lontooseen sen jälkeen, kun hänet oli pidätetty hallituksenvastaisessa mielenosoituksessa ja häntä oli pidetty vankilassa puolitoista vuotta. Rahman palasi Bangladeshiin vuonna 2025, kun itsevaltainen pääministeri Sheikh Hasina oli syrjäytetty edellisen vuoden vallankumouksessa.

Rahmanin johdolla BNP voitti yli kaksi kolmasosaa Jatiyo Sangshadin paikoista helmikuun 2026 vaaleissa. Hän vannoi virkavalansa pääministerinä 17. helmikuuta 2026. Rahman on luvannut pääministerinä lisätä taloudellista apua köyhille perheille, tukea maan teollisuuden kehittymistä ja houkutella ulkomaisia sijoituksia. Rahmanin odotetaan myös vahvistavan suhteita Intiaan ja länsimaihin.

## Lähteet

## Aiheesta muualla
Gustaf von Platen

**Gustaf ”Buster” von Platen** (1917 – 26. tammikuuta 2003) oli ruotsalainen lehtimies. Hän toimi päätoimittajana *[[Vecko-Journalen]]issa* vuosina 1951–1965, *[[Veckans Affärer]]* -lehdessä 1965–1967 ja *[[Svenska Dagbladet]]issa* 1974–1982.

Platen kuoli 85-vuotiaana tammikuussa 2003.
## Lähteet

## Aiheesta muualla
Evankeliumi (viesti)

**Evankeliumi** (, ”hyvä sanoma” tai ”ilouutinen”) tarkoittaa kristinuskon ydinsanomaa pelastuksesta Jeesus Nasaretilaisen elämän, kuoleman ja ylösnousemuksen kautta. Tämä sanoma esitetään Jumalan ikiaikaisten profetioiden täyttymyksenä ja sovintona Jumalan ja ihmiskunnan välillä uskon ja parannuksen kautta.

Ennen kristinuskoa *euangélion* viittasi hellenististen hallitsijoiden julistuksiin sotilaallisista voitoista, kruunauksista tai hyväntekeväisyydestä. Uudessa testamentissa tätä merkitystä käytetään uudelleen kuvaamaan Jeesuksen toimintaa jumalallisena voitonjulistuksena, joka ylittää maalliset vallat.

Tämä sanoma, jota Jeesus itse korosti (esim. Mark. 1:14–15) ja apostolit julistivat, keskittyy hänen sovittavaan uhrikuolemaansa syntien tähden, ruumiilliseen ylösnousemukseensa ja herruuteensa. Iankaikkinen elämä tarjotaan uskoville ilman ihmisen ansioita.

Evankeliumi on keskeinen osa Uutta testamenttia, ja se on selkeästi esitetty neljässä kanonisessa evankeliumissa: Matteuksen, Markuksen, Luukkaan ja Johanneksen evankeliumissa. Ne tarjoavat näkökulman kuvauksen Jeesuksen elämään ja palvelutyöhön, ristiinnaulitsemiseen ja ylösnousemukseen vahvistaen yhdessä pelastuksen ydinsanoman.

Pelastus tapahtuu Kristuksen sovittavan työn kautta eikä rituaalisen noudattamisen tai moraalisen ponnistelun avulla. Tämä oppi, joka kiteytyi reformaatiossa *[[sola fide]]* -periaatteeseen, juontaa juurensa teksteihin kuten Room. 1:16–17, joissa evankeliumi esitetään Jumalan voimaksi jokaiselle uskovalle pelastukseksi.

Kristillisessä teologiassa evankeliumi ei ole pelkkä historiallinen kertomus, vaan se on Jumalan voima pelastukseksi, kutsu muutokseen ja toivon sanoma kaikille uskoville. Evankeliumin julistuksen kautta uskovia kutsutaan osallistumaan Jumalan lunastavaan työhön maailmassa.

## Katso myös
* Evankeliointi
* Kastekäsky
* Laki ja evankeliumi

## Lähteet
Kerstin Widgren

**Kerstin Margareta Widgren** (s. 20. helmikuuta 1936 Tukholma) on ruotsalainen näyttelijä.

Widgrenin isä oli näyttelijä Olof Wigren ja tytär on näyttelijä Helena Bergström.
## Lähteet

## Aiheesta muualla
Widgren

**Widgren** tai **Widgrén** on seuraavien henkilöiden sukunimi:

* Julia Widgrén (1842–1917), suomalainen valokuvaaja
* Kerstin Widgren (s. 1936), ruotsalainen näyttelijä
* Mika Widgrén (1964–2009), suomalainen taloustieteilijä
* Olof Widgren (1907–1999), ruotsalainen näyttelijä
Josefine Jinder

**Astrid Maria Josefine Jinder**, taiteilijanimeltään **Little Jinder** (s. 20. helmikuuta 1988 Tukholma) on ruotsalainen poplaulaja ja -lauluntekijä. Hänen läpimurtoalbuminsa oli *Little Jinder* vuonna 2014. Vuoden 2015 Grammis-gaalassa hän voitti vuoden pop-artistin palkinnon.

Jinderin äiti on avainviulisti Åsa Jinder.
## Lähteet

## Aiheesta muualla
Jinder

**Jinder** on seuraavien ruotsalaisten henkilöiden sukunimi:

* Josefine Jinder, *Little Jinder* (s. 1988), poplaulaja ja -lauluntekijä
* Åsa Jinder (s. 1963), avainviulisti
Martin Ericsson

**Josef Martin Eriksson** (31. toukokuuta 1891 Tukholma – 20. helmikuuta 1973 Tukholma) oli ruotsalainen näyttelijä. Hän kävi Kuninkaallisen draamateatterin oppilaskoulun ja näytteli neljässä elokuvassa vuosina 1938–1961.

## Rooleja
* *[[Metsien hurjat]]* (1961) – vanhempi mies juhlissa

## Lähteet

## Aiheesta muualla
Krasnowodskin laakio

**Krasnowodskin laakio** () on ylänköalue Kaspianmeren Garabogazkölin ja Türkmenbaşynlahtien välissä Turkmenistanin Balkanin maakunnassa. 

Etupäässä kalkkikivestä, merkelistä ja kipsistä muodostuneen ylätasangon korkeimmat kohdat ovat etelässä, jossa Gubadag ja Küräniň küresi (306 metriä merenpinnasta) laskeutuvat jyrkästi Türkmenbaşynlahteen. Matalampi keskiosa kohoaa pohjoisessa (Demirjegyry 266 metriä) laskeutuen Garabogazköliin. Idässä laakio muuttuu loivasti Çilmämmetgumin hiekka-aavikoksi (150 metriä). Alueella on useita painanteita kuten Garateňiz ja Kaswen.

Alueen kasvillisuus koostuu marunoista, otakilokeista, saksauleista ja muista aavikkokasveista. Sitä käytetään laidunmaana.

## Lähteet
Perun kongressi

**Perun kongressi** () on Perun yksikamarinen lainsäädäntöelin. Sen 130 jäsentä valitaan suhteellisilla vaaleilla viiden vuoden välein presidentinvaalien yhteydessä. Presidentillä on paljon valtaa lainsäädäntötyössä, mutta toisaalta kongressi voi nostaa presidenttiä vastaan virkarikossyytteen ja erottaa hänet.

Vaaleissa äänioikeusikäraja on 18 vuotta ja ehdolleasettumisikäraja 25 vuotta. Äänestäminen on pakollista. Puolueiden kaikilla vaalilistoilla pitää vähintään 30 prosentin ehdokkaista olla naisia. Käytössä on kansallinen viiden prosentin äänikynnys. Äänikynnyksen alittava puolue voi päästä parlamenttiin, jos se saa yhdessä vaalipiirissä vähintään seitsemän paikkaa.

Perun parlamentin on määrä muuttua kaksikamariseksi huhtikuun 2026 vaaleissa. Alahuoneeksi tulee 130-paikkainen edustajainhuone ja ylähuoneeksi 60-jäseninen senaatti.

## Lähteet

## Aiheesta muualla
Grèbe (P679)

**Grèbe** (runkonumero P679) oli Ranskan laivaston vartioalus.

## Valmistus
Alus tilattiin Villeneuve-la-Garennesta SFCN:ltä. Se laskettiin vesille 16. marraskuuta 1989 ja otettiin palvelukseen 6. huhtikuuta 1991.

## Palvelus
Oltuaan Atlantin alueella alus siirrettiin marraskuussa 1997 Touloniin. Se poistettiin palveluksesta marraskuussa 2010.

## Lähteet
Loistavan tähden päivä

**Loistavan tähden päivä** () on Pohjois-Koreassa vuosittain helmikuun 16. päivälle sijoittuva yleinen vapaapäivä, jolloin juhlistetaan Pohjois-Korean yksinvaltiaana vuosina 1994–2011 toimineen Kim Jong-ilin syntymää. Loistavan tähden päivä on Kim Il-sungin syntymää juhlistavan auringon päivän ohella yksi merkittävimmistä juhlapäivistä Pohjois-Koreassa. 
## Yleistä
Pohjois-Korean propagandan mukaan Kim Jong-il syntyi 16. helmikuuta 1942  korealaisen mytologian kannalta tärkeällä Paektuvuorella, jonka läheisyydessä väitetysti sijaitsi hänen isänsä Kim Il-sungin vastarintatukikohta. Propagandakertomuksen mukaan Kim Jong-ilin syntyessä taivaalle ilmestyi kaksoissateenkari ja uusi loistava tähti, josta juhlapäivä on myös saanut nimensä. 

Todellisuudessa Kim Jong-il syntyi Neuvostoliitossa Siperiassa helmikuussa 1941. Kim Jong-ilin vanhemmat Kim Il-sung ja Kim Jong-suk olivat maanpaossa Neuvostoliitossa heidän Korean japanilaismiehitystä vastustavan sissitoimintansa vuoksi. 

Kim Jong-ilin syntymäpäivästä tuli virallinen yleinen vapaapäivä vuonna 1982, jolloin hänet valittiin Korean työväenpuolueen politbyroon jäseneksi. Kun Kim Jong-il peri Pohjois-Korean yksinvaltiuden isältään vuonna 1994, niin hänen syntymäpäiväänsä alettiin kutsumaan ”ihmiskunnan kevääksi”. Loistavan tähden päivä -ilmaisu otettiin käyttöön vasta Kim Jong-ilin kuoleman jälkeen. Vaikka juhlapäivää vietetään edelleen, niin ilmaisua ”loistavan tähden päivä” ei ilmeisesti enää käytetä aktiivisesti.

## Juhlamenot

Loistavan tähden päivänä Pohjois-Koreassa järjestetään useita erilaisia tapahtumia, kuten musiikkiesityksiä, ilotulituksia, paraateja ja erilaisia yleisötapahtumia. Loistavan tähden päivänä pohjoiskorealaisille kotitalouksille on yleensä tarjolla myös tavallista enemmän sähköä ja elintarvikkeita. Tavallisten ihmisten ja valtiojohdon vierailut Kim Jong-ilin ja Kim Il-sungin mausoleumina toimivassa Kumsusanin aurinkopalatsissa ovat oleellinen osa loistavan tähden päivän juhlamenoja.

## Lähteet
Josh Samanski

**Joshua Samanski** (s. 22. maaliskuuta 2002 Erding, Saksa) on saksalainen jääkiekkoilija. Pelipaikaltaan hän on keskushyökkääjä, mutta hän osaa pelata myös vasempana laitahyökkääjänä. Samanski pelaa NHL-seura Edmonton Oilersin organisaatiossa. Hän on edustanut Saksan maajoukkuetta esimerkiksi vuoden 2025 MM-kisoissa ja vuoden 2026 talviolympialaisissa. Samanskilla on myös Kanadan kansalaisuus.

## Lähteet
Sterne (P680)

**Sterne** (runkonumero P680) oli Ranskan laivaston vartiolaiva.

## Valmistus
Alus tilattiin 4. tammikuuta 1979 Lorientista La Perrièren telakalta, missä köli laskettiin 18. toukokuuta 1979. Alus laskettiin vesille 31. lokakuuta 1979 ja otettiin palvelukseen 25. lokakuuta 1980 meriministeriön (Maritime Affairs) alaisuudessa miehitettynä laivaston henkilöstöllä.

## Palvelus
Aluksen miehistö pelasti 12. lokakuuta 1980 trrolari *Elodien* kahden hengen miehistön trrolarin haaksirikkouduttua. Alus luovutettiin 1. tammikuuta 1983 laivastolle. Alus oli 3. syyskuuta 1990 Lorientin alaisuudessa. Sen kotisatamaksi vaihtui 1. toukokuuta 1995 Brest. Alus liitettiin 1. kesäkuuta 2000 Force d’Action Navalelle.

Alus todettiin tarpeettomaksi 20. huhtikuuta 2009 ja sijoitettiin reserviin 25. toukokuuta. Alus poistettiin lopullisesti palveluksesta 16. heinäkuuta ja luovutettiin samana päivänä Brestin laivastonkoulutuskeskukselle.

## Lähteet
Nekrokratia

**Nekrokratia** tarkoittaa valtiomuotoa, jossa kuolleella henkilöllä on valtionpäämiehen tai muun korkeimman auktoriteetin asema. 

Sana tulee kreikan kielen sanoista *nekros* (*νεκρός*), joka tarkoittaa kuolemaa, ja -*kratia* (-*κρατία*), joka tarkoittaa valtaa. Nekrokratiat ovat olleet historian saatossa harvinaisia. 

Inkavaltakunnassa *Sapa Incan* eli kuninkaan muumiota kohdeltiin kuin eläviä. *Sapa Incan* muumiota saatettiin konsultoida poliittisissa asioissa, ja se voitiin ottaa mukaan seremoniallisiin menoihin. *Sapa Inca* säilytti myös omaisuutensa kuolemansa jälkeen. 

Nykyään Pohjois-Koreaa pidetään maailman ainoana nekrokratiana, koska vuonna 1998 Pohjois-Korean perustuslakiin sisällytettiin maininta, jossa Pohjois-Korean ensimmäisenä johtajana toiminut Kim Il-sung (k. 1994) julistettiin Pohjois-Korean ”ikuiseksi presidentiksi”.

## Lähteet
Lihavalmiste

**Lihavalmiste** on lihatuote, jota on käsitelty niin, että leikkauspinnan perusteella voidaan todeta tuoreen lihan ominaisuuksien kadonneen. Teollisia lihavalmisteita kutsutaan lihajalosteiksi.

Lihavalmisteen pääasiallisina valmistusaineina ovat liha, sisäelimet ja muut ruhonosat. Liha on jalostettu niin, että se on helppo valmistaa, se säilyy hyvin, ja se on nautittavissa sellaisenaan.

Lihavalmiste pakataan usein vakuumi- tai suojakaasupakkaukseen, jossa se säilyy pitkään ja säilyttää värinsä. Useimpia lihavalmisteita säilytetään 2–6 asteen lämpötilassa ja valolta suojattuna. Jääkaapissa lihavalmiste säilyy muutaman päivän. Kokonaiset lihavalmisteet säilyvät paremmin kuin viipaloidut.

Lihvalmisteita ovat:
* makkarat
* täyslihavalmisteet (esim. keittokinkku)
* erikoislihavalmisteet (esim. maksapasteija ja vasikanlihahyytelö)
* lihaa sisältävät säilykkeet (esim. nauta-sikasäilyke ja lihaa sisältävä hernekeitto)
* lihaa sisältävät ruokavalmisteet (esim. maksalaatikko, lihamakaronilaatikko, jauhelihapihvit)
* lihaliemivalmisteet ja -fondit.

## Lähteet
L’Audacieuse (P682)

**L’Audacieuse** (runkonumero P682) oli Ranskan laivaston P400-luokan vartiolaiva.

## Valmistus

Alus tilattiin Cherbourgista Constructions Mécaniques de Normandielta, missä köli laskettiin 11. huhtikuuta 1983. Alus laskettiin vesille 21. maaliskuuta 1984 ja otettiin palvelukseen 18. syyskuuta 1986.

## Palvelus
Palvelukseenotettaessa alus sijoitettiin Intian valtamerelle kotisatamanaan Réunion, mistä se palasi Ranskaan. Alus saapui 18. elokuuta 1988 Cherbourgiin, missä se korvasi *Glaiven* ja *Pertuisanen*. Tammikuussa 2000 aluksen miehistö osallistui edustalla Fécampin edustalla kadonneen *Cambronnen* etsintöihin. Alus sijoitettiin 4. syyskuuta 2001 Brestiin, missä se korvasi *Pluvierin*. Vuoden lopulla alus kiinniotti salakalastaneen alankomaalaisen troolarin *Ursa-Minorin*.

Marraskuussa 2003 alus lähti Ranskan Guianaan Ranskan laivaston tukikohtaan Degrad-des-Cannesissa, missä se kohtasi *La Gracieusen* ja *La Capricieusen*.  Aluksen tehtävänä oli suojata rakettienlaukaisualuetta, torjua huumekauppaa ja valvoa kalastusta. Elokuussa 2005 aluksen miehistö takavarikoi venezuelaiselta kalastusalukselta *Don Mathildelta* kolme tonnia kokaiinia. Vuonna 2007 aluksen miehistö pelasti Jacques Djeddin, jonka vene oli kaatunut Rames Guyane -kilpailussa. Alus lähti 6. toukokuuta 2010 Ranskan Guianasta Tobagon, Fort-de-Francen, Puerto Ricon, Bermudan ja Azorien kautta Brestiin, jossa sen aseistus riisuttiin. Alus poistettiin palveluksesta 30. toukokuuta 2011, jolloin se siirrettiin Landévenneciin runkonumerolla Q862.

## Lähteet
La Boudeuse (P683)

**La Boudeuse** (runkonumero P683) oli Ranskan laivaston P400-luokan vartiolaiva.

## Valmistus

Alus tilattiin Cherbourgista Constructions Mécaniques de Normandielta, missä köli laskettiin 15. kesäkuuta 1983. Alus laskettiin vesille 21. toukokuuta 1984 ja otettiin palvelukseen 15. tammikuuta 1987.

## Palvelus
Palvelukseenotettaessa alus sijoitettiin Djiboutiin, missä se osallistui operaatio Promethéehen. Operaatiossa aluksen tehtävänä oli suojata Ranskan etuja Iranin ja Irakin sodassa (1987-1988). Alus siirrettiin 1988 Mayotteen, missä se oli vuoteen 1998.

Vuodesta 1998 alus oli Réunionilla, mistä se vapautui 2010. Alus saapui 31. elokuuta 2010 Brestiin, missä se riisuttiin aseista. Alus poistettiin palveluksesta 1. syyskuuta 2010 ja laivastoluettelosta 15. kesäkuuta 2011, jolloin se siirrettiin runkonumerolla Q863 Landevenneciin.

## Lähteet
Jättikitararauskut

**Jättikitararauskut** (Glaucostegidae) on saharauskukaloihin kuuluva kalaheimo. Heimon lajeja tavataan kaikista lauhkeista ja lämpimistä valtameristä. Aiemmin jättikitararauskulajit on luokiteltu kuuluviksi kitararauskujen heimoon

## Lajit ja anatomia
Jättikitararauskuihin kuuluu vain yksi suku *Glaucostegus* ja siinä 10 lajia. Heimon lajit ovat suurikokoisia kaloja, ja voivat kasvaa 200–300 cm pitkiksi. Jätikitararauskujen eturuumis on litteähkö ja muodoltaan kolmikulmainen ja kiilamainen. Kalojen kuono on pitkä ja muodoltaan joko terävä- tai tylppäkärkinen. Vatsaevät ovat eturuumiista erilliset. Pyrstö on useimmiten pitkä ja tukeva. Pyrstössä on kaksi suurta ja kolmiomaista selkäevää ja pyrstöevä on tyypillisesti pienehkö. Jättikitararauskujen iho on pienten okien peittämä, ja kalat ovat väriltään selästään ruskeita tai harmaita ja vatsastaan vaaleita.

## Levinneisyys ja elintavat
Jättikitararauskuja tavataan niin Atlantista, Intian valtamerestä kuin Tyynestämerestäkin. Ne ovat tyypillisesti rannikoiden ja murtovesisten jokisuistojen lajeja. Kalat elävät osittain muta- tai hiekkapohjaan kaivautuneita. Jättikitararauskujen ravintoa ovat erityisesti selkärangattomat eläimet, mutta lisäksi pienet kalat. Kaikki jöttikitararauskut synnyttävät eläviä poikasia, joita voi olla kerralla 6–20. Poikaset varttuvat naaraan kohdussa neljästä kuuteen kuukautta.

Useita jättikitararauskuja kalastetaan kaupallisestikin ravinnoksi. Niistä hyödynnetään lihan lisäksi evät. Ylikalastuksen vuoksi jättikitararauskulajien kannat ovat vähentyneet monin paikoin hyvin voimakkaasti, ja useat heimon lajeista on luokiteltu äärimmäisen uhanalaisiksi.

## Lähteet
Tikkuröijy

**Tikkuröijy**, **tikkuri** tai **luotolainen** on Hailuodossa 1800-luvun alusta asti valmistettu yksivärinen, pintakuvioitu villapaitamalli. Se on ollut perinteisesti hailuotolaisten miesten ja etenkin kalastajien vaate, mutta sitä ovat käyttäneet myös naiset. Opetus- ja kulttuuriministeriö nimesi tikkuröijyn neulomisen Elävän perinnön kansalliseen luetteloon vuonna 2017.

Tikkuröijy neulotaan yhtenä kappaleena pyöröpuikoilla tai perinteiseen tapaan kymmenellä sukkapuikolla. 1900-luvun puolivälissä niitä alettiin valmistaa myös koneellisesti. Paita neulotaan enimmäkseen joustinneuleena, minkä lisäksi paidan etuosaan neulotaan rekoksi, kaupungiksi tai västäräkiksi kutsuttu neliön muotoinen alue. Valmistukseen käytettiin alun perin harmaata pesemätöntä suomenlampaan villaa, mutta nykyään neulotaan myös valkoisia, mustia ja ruskeita tikkuröijyjä.

Kotiseutuyhdistys Hailuoto-seura alkoi vuonna 2014 järjestää Tikkuröijypiiriä, jossa tikkuröijyjen neulomisen lisäksi kerätään ja tallennetaan perinteeseen liittyvää tietoa, tarinoita ja kokemuksia. Vuonna 2023 seura perusti Taiteen edistämiskeskuksen tuella Hailuotoon pysyvän Tikkuröijynäyttelyn ja neuvontapisteen.

## Lähteet
Ami Nakai

**Ami Nakai** (; s. 27. huhtikuuta 2008 Niigata) on japanilainen taitoluistelija. Hän kilpailee yksinluistelussa.

Nakai saavutti juniorien MM-kilpailuissa pronssia vuonna 2023 ja sijoittui neljänneksi vuonna 2025. Aikuisten sarjassa hän saavutti neljän maanosan mestaruuskilpailuissa hopeaa vuonna 2026. Milanon–Cortinan olympialaisissa 2026 hän oli lyhytohjelman paras ennätyspisteillään 78,71 mutta ei onnistunut vapaaohjelmassa yhtä hyvin ja sai olympiapronssin.
 
Nakai voitti kaudella 2025–2026 Grand Prix de Francen ennätysyhteispisteillään 227,08 ja sijoittui Grand Prix -finaalissa toiseksi.

## Lähteet
Ralph Fiennesin filmografia ja teatteriesiintymiset

Tämä on **[[Ralph Fiennes]]in filmografia ja teatteriesiintymiset**.

## Elokuvat

## Televisioelokuvat

## Lyhytelokuvat

## Televisiosarjat

## Dokumentit

## Teatteri

### Näytelmäroolit

### Muita esiintymisiä

## Ohjaukset

### Elokuva

* *[[Coriolanus (elokuva)|Coriolanus]]* (2011)
* *[[The Invisible Woman – kielletty rakkaus]]* (*The Invisible Woman*, 2013)
* *[[The White Crow]]* (2018)

### Teatteri

* *[[Neljä kvartettoa]]* (*Four Quartets*, runodraamaesitys; kiertue Isossa-Britanniassa, 2021)
* *[[Miten haluatte]]* (*As You Like It*, näytelmä; Bathin Theatre Royal, 2025)
* *[[Jevgeni Onegin (ooppera)|Jevgeni Onegin]]* (*Eugene Onegin*, ooppera; Pariisin Palais Garnier, 2026)

## Aiheesta muualla

* 
* 
* Ralph Fiennes Theatricaliassa. 
* Ralph Fiennes Shakespeare Birthplace Trustissa. 
* Ralph Fiennes National Theatre Archivessa. 
* Ralph Fiennes West Endissä.
Dijoninsinappi

**Dijoninsinappi** eli **dijonsinappi** on sinappilaatu, joka on tavallista sinappia voimakkaamman makuinen ja vähemmän makea. Siihen käytetään ruskeita ja mustia sinapinsiemeniä sekä rypälemehua ja valkoviiniä. Se on tunnettu 1300-luvulta lähtien, jolloin sitä valmistettiin enimmäkseen Ranskassa Burgundissa sijaitsevassa Dijonin kaupungissa, josta se on saanut nimensä. Se levisi maailmalle 1800-luvun aikana. Dijoninsinapista on olemassa sileämpi ja karkeampi versio, joka on kokojyväsinappi. Dijoninsinappia käytetään salaatinkastikkeisiin sekä liha- ja pastaruokiin.

## Lähteet
Yhdistetty talviolympialaisissa 2026 – joukkuekilpailu/2 × 7,5 km

Yhdistetyn joukkuekilpailu talviolympialaisissa 2026 kilpailtiin 19. helmikuuta 2026 Trampolino Giuseppe dal Benissä ja Fabio Canalissa Predazzossa Italiassa.

## Tulokset

### Mäkiosuus

Mäkiosuus alkoi kello 10.00.

### Hiihto-osuus

Hiihto-osuus alkoi kello 14.00.

## Lähteet

## Aiheesta muualla

*Yhdistetyn superjoukkuekilpailu/2 × 7,5 km talviolympialaisten 2026 verkkosivuilla
FK Transinvest

**Futbolo Klubas Transinvest** on liettualainen jalkapalloseura Galinėn kylästä Vilnan kunnallispiirissä. Seura pelaa Liettuan korkeimmalla sarjatasolla TOPLYGAssa. Seura on perustettu vuonna 2021. 

## Kausi

## Pelaajat ja valmentajat
### Edustusjoukkue 2021
*Päivitetty [[25. tammikuuta]] 2021.*

 

## Lähteet

## Aiheesta muualla
* FK Transinvest
* toplyga.lt
Bellunon Dolomiittien kansallispuisto

**Bellunon Dolomiittien kansallispuisto** () on luonnonsuojelualue Italiassa. Se sijaitsee Dolomiittien eteläosassa Veneton alueella Bellunon maakunnassa 412–2565 metrin korkeudeessa.

Puisto on osa Unesco]n maailmanperintökohdetta Dolomiitit: Pale di San Martino San Lucano – Dolomiti Bellunesi – Vette Feltrine.

Kansallispuistossa on monipuolinen ympäristö, joka tarjoaa monille eläinlajeille hyvän elinympristön ja lisääntymismahdollisuudeet. Puistossa pesii 114 lintulajia, 20 sammakkoeläin- ja matelijalajia. Siellä elää yli 3&nbsp;000 gemssiä ja yli 2&nbsp;000 metsäkaurista. Puistossa on tavattu lähes 100 päiväperhoslajia ja noin 50 maakiitäjäislajia.

Tärkein syy puiston rauhoittamiseen on kuitenkin ollut sen ainutlaatuinen kasvillisuus. Siellä on tavattu yli 1400 putkilokasveihin tai sanikkaisiin kuuluvaa kasvilajia. Viisi niistä on suojeltuja: Lehtotikankontti, kiiltovalkku, sääskenvalkku sekä kellokasveihin kuuluvat *[[Campanula morettiana]]* ja *[[Physoplexis comosa]]*,


File:Cypripedium calceolus - Steiermark.jpg|Lehtotikankontti
File:Liparis loeselii detail.jpeg|Kiiltovalkku
File:Malaxis monophyllos (flower s5).jpg|Sääskenvalkku
File:Dolomiten-Glockenblume - Weg zur Rotwandhütte (541) - 3. Tag Rosengarten-Tour (9653654158).jpg|Campanula morettiana
File:Physoplexis comosa Orchi 04.jpg|Physoplexis comosa


## Lähteet
Gustaf Uddgren

**Karl Gustaf Uddgren** (21. helmikuuta 1865 Göteborg – 26. heinäkuuta 1927 Tukholma) oli ruotsalainen toimittaja, kirjailija ja elokuvakäsikirjoittaja. Uddgren sai innoitusta Walt Whitmanilta ja edusti symbolismia. August Strindberg oli hänen hyvä ystävänsä.

Uddgren oli naimisissa Anna Hofman-Uddgrenin kanssa.
## Lähteet

## Aiheesta muualla
Ivar Kåge

**Nils Ivar Kåge** (21. helmikuuta 1882 Tukholma – 2. huhtikuuta 1951 Tukholma) oli ruotsalainen näyttelijä ja ohjaaja. Hän kävi Dramatenin oppilaskoulun vuosina 1902–1905. Sen jälkeen hän liittyi Albert Ranftin teatteriryhmään ja teki läpimurtonsa August Strindbergin näytelmissä. Myöhemmin hän näytteli Dramatenissa sekä elokuvissa ja radioteatterissa.
## Lähteet

## Aiheesta muualla
Kåge (täsmennyssivu)

**Kåge** voi tarkoittaa seuraavia:

* Kåge, taajama Skellefteån kunnassa Ruotsissa

## Henkilöitä
### Etunimenä
* Kåge Jehrlander (1921–2013), ruotsalainen oopperalaulaja
### Sukunimenä
* Ivar Kåge (1882–1951), ruotsalainen näyttelijä ja ohjaaja
Hjalmar Palmstierna

**Nils Axel Hjalmar Palmstierna** (31. maaliskuuta 1836 Tukholma – 21. helmikuuta 1909 Tukholma) oli ruotsalainen upseeri, virkamies ja poliitikko. Hän eteni sotilasurallaan kenraalimajuriksi vuonna 1887. Seuraavana vuonna hänestä tuli sotaministeri. Hän erosi virasta vuonna 1892, kun ei ollut saanut pyytämäänsä lisärahoitusta varusmiesten koulutuksen pidentämiseen. Sen jälkeen hänestä tuli Jönköpingin läänin maaherra.

## Lähteet

## Aiheesta muualla
Västmanlandin teatteri

**Västmanlandin teatteri** () on Ruotsin Västeråsissa sijaitseva alueteatteri. Se on perustettu vuonna 1977.

Teatteria on vuodesta 2016 johtanut Niklas Hjulström.
## Lähteet

## Aiheesta muualla
* Teatterin verkkosivut
George Fant

**Georg Fredrik Mikael Fant** (11. heinäkuuta 1916 Tukholma – 21. helmikuuta 1998 Tukholma) oli ruotsalainen näyttelijä ja teatterinjohtaja.

Fant työskenteli toimistossa ja alkoi 1930-luvulla opiskella näyttelemistä Julia Håkanssonin johdolla. Vuonna 1937 hän teki ensiesiintymisensä näyttämöllä. Pian hän sai rooleja elokuvista, ja 1940-luvulla hänestä tuli suosittu. Häntä fanittivat varsinkin nuoret naiset. Seuraavalla vuosikymmenellä Fant keskittyi jälleen enemmän teatteriin. Vuosina 1964–1967 hän toimi Malmön teatterikorkeakoulun rehtorina, 1967–1972 Norrbottenin teatterin johtajana ja 1975–1979 Tukholman näyttämökoulun rehtorina.

## Rooleja
* *[[Körkarlen (vuoden 1958 elokuva)|Körkarlen]]* (1958) – David Holm

## Lähteet

## Aiheesta muualla
Norrbottenin teatteri

**Norrbottenin teatteri** () on Ruotsin Luulajassa sijaitseva alueteatteri. Se aloitti toimintansa vuonna 1967 George Fantin johdolla. Nykyinen teatterirakennus otettiin käyttöön vuonna 1986.
## Lähteet

## Aiheesta muualla
* Teatterin verkkosivut
Kuldar Leis

**Kuldar Leis** (s. 29. toukokuuta 1968 Tartto) on virolainen reformipuolueen poliitikko, joka on toiminut maansa infrastruktuuriministerinä maaliskuusta 2025.

Leis on naimisissa ja hänellä on kolme lasta.
## Lähteet